SVT พุ่ง 11% เก็งแผนซินเนอร์ยี่ SABUY ขยายอาณาจักร “เวนดิ้งแมชชีน”
SVT วิ่งแรง 11% คาดเข้าเก็งแผนซินเนอร์ยี่ SABUY ขยายอาณาจักรตู้จำหน่ายสินค้าอัตโนมัติดันมูลค่าเพิ่ม
SVT วิ่งแรง 11% คาดเข้าเก็งแผนซินเนอร์ยี่ SABUY ขยายอาณาจักรตู้จำหน่ายสินค้าอัตโนมัติดันมูลค่าเพิ่ม
16 มี.ค. 2566

ผู้สื่อข่าวรายงานว่า ราคาหุ้น บริษัท ซันเวนดิ้ง เทคโนโลยี จำกัด (มหาชน) หรือ SVT ณ เวลา 11:14 น. อยู่ที่ระดับ 3.62 บาท บวก 0.36 บาท หรือ 11.04% สูงสุดที่ระดับ 3.92 บาท ต่ำสุดที่ระดับ 3.48 บาท ด้วยมูลค่าการซื้อขาย 87.07 ล้านบาท

สำหรับราคาหุ้น SVT ที่ปรับตัวขึ้นมานั้น คาดเก็งแผน synergy ระหว่าง บริษัท สบาย เทคโนโลยี จำกัด (มหาชน) หรือ SABUY จากการที่ SABUY เข้าถือหุ้นอยู่ 4.74% ซึ่ง SVT ทำธุรกิจเดียวกับ SABUY คือธุรกิจตู้จำหน่ายสินค้าอัตโนมัติ (Vending Machine) โดยการร่วมมือกันจะช่วยทำให้ธุรกิจนี้มีตลาดที่ใหญ่ขึ้น ส่งผลดีต่อทั้งสองบริษัท
ทั้งนี้ข้อมูลจากเว็บไซต์ตลาดหลักทรัพย์ฯ โครงสร้างผู้ถือหุ้น SVT ล่าสุด ณ วันที่ 10 มี.ค.66 พบว่า SABUY ถือหุ้น 33,150,000 หุ้น หรือคิดเป็นสัดส่วน 4.74% นับเป็นผู้ถือหุ้นใหญ่อันดับ 6